text: [{"text_idx": "#000002", "text": "Ho\u0301ast sirm og ivave\u00f0ur var fitt av a\u0301sko\u00f0arum komnir ni\u00f0an i\u0301 Marknagil at hyggja eftir kappri\u0301\u00f0ing o\u0301lavs\u00f8kudag."}, {"text_idx": "#000003", "text": "Tey fingu eisini spenning fyri pengarnar, umframt ny\u0301ggjar vinnarar i\u0301 fleiri bo\u0301lkum. Serliga var ta\u00f0 kappingin i\u0301 tvi\u0301spori fyri vaksin, sum var spennandi. Hans Pauli Poulsen og Svanna h\u00f8vdu vunni\u00f0 ba\u0301\u00f0ar t\u00e6r undanfarnu FM kappingarnar, men seinast var bara ein hundrandapartur av einum sekundi aftur til nummar tvey."}, {"text_idx": "#000004", "text": "Hesafer\u00f0 dysta\u00f0ust nummar tvey og try\u0301 fra\u0301 seinast mo\u0301ti hv\u00f8rjum \u00f8\u00f0rum, Ta\u00f0 var Freyr vi\u00f0 Bryndis Hjartardo\u0301ttir a\u0301 baki, mo\u0301ti Marengo vi\u00f0 Regini Johannessen. Hetta eru tvey sera j\u00f8vn ross, tey fylgdust eisini sera v\u00e6l. Ta\u0301 tey komu um ma\u0301li\u00f0 a\u0301tti Freyr to\u0301 munin, men bert vi\u00f0 trimum hundra\u00f0partum av einum sekundi. Hetta skuldi eisini vi\u0301sa seg at r\u00f8kka til at vinna kappingina, ti\u0301 Svanna, sum rann i\u0301 seinasta ri\u00f0linum, megna\u00f0i ikki at koma so langt ni\u00f0ur i\u0301 ti\u0301\u00f0. So sto\u0301r fr\u00f8\u00f0i a\u0301 Bryndis Hjartardo\u0301ttur og Onnu Magnussen u\u0301r Lamba, i\u00f0 eigur Freyr. Samstundis var FM kappingin aftur vi\u0301\u00f0opin, Svanna er enn a\u0301 odda, men b\u00e6\u00f0i Freyr og Marengo hava nu\u0301 m\u00f8guleika at vinna f\u00f8royameistaraheiti\u00f0. Hja\u0301 teimum ungu var eisini ny\u0301ggjur vinnari. Si\u0301lfa og A\u0301sa Ba\u0301r\u00f0ardo\u0301ttir u\u0301r Havn, vunnu vi\u00f0 einari sera go\u0301\u00f0ari ti\u0301\u00f0. Nummar tvey gj\u00f8rdist Silja G. Eystberg a\u0301 Blanku og nummar try\u0301 Randarso\u0301l Heinesen og Spirit. Hinar greinarnar vunnu hesi. Skei\u00f0: Reigin Johannessen a\u0301 Gylling. Trav opin flokkur: Marna Anthoniussen a\u0301 Oskar. Trav: Kristfri\u0301\u00f0 D. Jacobsen a\u0301 Oskar. Allar ti\u0301\u00f0irnar a\u0301 o\u0301lavs\u00f8ku"}]